Βίστωνας (μυθολογία)

Στην ελληνική μυθολογία ο Βίστωνας ή και ΒίστοναςΠρβλ. τα λήμματα «Βίστονες», «Βιστονία» και «Βιστονίς» στη Νέα Ελληνική Εγκυκλοπαίδεια «Χάρη Πάτση», τόμος 8, σελ. 585 (αρχ. ελλ. Βίστων ή Βιστών) ήταν γιος του θεού του πολέμου Άρεως και της Καλλιρρόης, της κόρης του ποτάμιου θεού Νέστου. Σύμφωνα με άλλη παράδοση, ο Βίστωνας ήταν γιος του Παίονα και εγγονός του Άρεως, ενώ σε κάποιες πηγές αναφέρεται ως μητέρα του, αντί της Καλλιρρόης, μια από τις Μούσες: είτε η ΤερψιχόρηΜέγα Ετυμολογικόν, 197. 59 s.v. «Bistoniē», είτε η Καλλιόπη.

Ο Βίστωνας ήταν ο μυθικός γενάρχης του ομώνυμου λαού των Βιστώνων. Αδελφοί του ήταν ο Οδόμας και ο Ηδωνός, επίσης ονοματοδότες δύο άλλων θρακικών φύλων, των Οδομάντων και των Ηδωνών αντιστοίχως.Στεφ. Βυζαντίου Εθνικά, λήμμα «Βιστονία», B171.8

Ο Βίστωνας έκτισε την πόλη Βιστωνία στην όχθη της ομώνυμης (και σήμερα) Λίμνης Βιστωνίδας στη Θράκη. Επίσης εισήγαγε τη θρακική συνήθεια της δερματοστιξίας (τατουάζ), τόσο στους άνδρες όσο και στις γυναίκες, με σχέδια στο σχήμα ματιού ως μαγικό αποτροπαϊκό. Ο λόγος ήταν ότι ο Βίστωνας είχε πάρει έναν χρησμό, ο οποίος εγγυόταν τη νίκη ενάντια στους Ηδωνούς, τον άμεσο γειτονικό λαό των Βιστώνων, αν οι Βίστωνες ήταν διακοσμημένοι με τον τρόπο αυτόν. Ο Βίστωνας θέσπισε τη λατρεία του πατέρα του, του θεού Άρη, στον λαό του, με τη μορφή ενός σπαθιού που στεκόταν όρθιο.

 Δείτε επίσης 
 Βίστωνες

 Παραπομπές 

 Πηγές 
 Στεφάνου του Βυζαντίου: Stephani Byzantii Ethnicorum quae supersunt, επιμ. August Meineike, έκδοση του 1849, λήμμα «Βιστονία» (B171.8)

Κατηγορία:Βασιλείς της ελληνικής μυθολογίας
Κατηγορία:Παιδιά του Άρη
Κατηγορία:Μυθολογία της αρχαίας Θράκης